Johann Christoph Henckel

Johann Christoph Henckel (28. august/8. september 1736 Järva-Jaani – 1800) oli Eestimaa vaimulik.

Ta sündis Järva-Jaanis. Usuteadusliku hariduse sai ta (immatrikuleeriti aastal 1755) Halle Ülikoolis. Ordineeriti 14. juunil/25. juunil 1760 õpetajaks.

Ta oli aastatel 1760–1776 Risti ja Harju-Madise koguduse õpetaja. Lahkus 5. veebruaril/16. veebruaril 1776 pastoriametist, kuna ettevõtja major Lauw Põltsamaalt kindlustas talle sissetuleku (Lauw arvetes on teda märgitud aastatel 1783 ja 1785 nimeliselt). Enne surma oli Tartu lähedal väikese mõisa rentnik.

Henckel tõlkis piiblilood eesti keelde pealkirja all Jummala surest Teggudest Mailma peal, raamatud trükiti Tallinnas (I jagu aastal 1774, 152 lk.; II jagu aastal 1779, 153–328 lk.; III jagu aastal 1789, 329–495 lk.), milles võib veenduda autori heas keeletundmises. Samuti ka Eesti-Ma Rahwa Kalendri (1776–1785) lisas. Andis välja eestikeelsed trööstilauludLiivi Aarma Põhja-Eesti vaimulike lühielulood 1525-1885 Tallinn 2007Eesti Biograafiline Leksikon K./Ü. Loodus, Tartus, 1926-1929.

 Isiklikku 
Tema isa Johann Heinrich Henckel oli Järva-Jaani Ristija Johannese koguduse õpetaja, vanaisa Johann Christoph Schwabe oli Ambla Maarja koguduse õpetaja, onu Johann Heinrich Schwabe oli Kose Püha Nikolause koguduse õpetaja, vanaonu Peter Schwabe oli Paide ja Türi Püha Martini koguduse õpetaja.

 Viited 

Kategooria:Harju-Madise koguduse vaimulikud
Kategooria:Risti koguduse vaimulikud
Kategooria:Eestimaa vaimulikud
Kategooria:Liivimaa mõisarentnikud
Kategooria:Halle ülikooli vilistlased
Kategooria:Sündinud 1736
Kategooria:Surnud 1800
Kategooria:Baltisaksa vaimulikud